Cum se redeschid școlile în alte țări: Modelul spaniol și cel croat.
Spania deschide școlile când epidemia de COVID-19 cunoaște un nou val. Spania va vedea impactul redeschiderii școlilor abia săptămâna viitoare. 80% din școlile din Croația au ales cursuri clasice, nu online, în ciuda pandemiei.
Spania, țară în care locuiesc peste un milion de români, a redeschis școlile deși epidemia de COVID-19 are un nou vârf.Cazurile pozitive au crescut din nou brusc, odată cu întoarcerea copiilor la cursuri.În Spania, sunt 8 milioane de elevi, printre ei și copiii românilor care locuiesc acolo. Unii au început deja lecțiile, alții vor începe săptămâna aceasta.Guvernul de la Madrid este îngrijorat din cauza faptului că redeschiderea școlilor va agrava situația deja proastă."Ar trebui să vedem impactul redeschiderii la finalul săptămânii viitoare sau la începutul săptămânii de după. Trebuie să fim în alertă și vigilenți", a spus directorul Centrului pentru Urgențe Sanitare, Fernando Simon.S-au deschis școlile și mai aproape de România, în CroațiaȘi aici, reînceperea cursurilor a coincis cu un nou val al epidemiei de COVID-19.În Croația sunt jumătate de milion de elevi, iar cei mai mulți s-au întors în clase. 80% dintre școli au mers pe lecții clasice, deși puteau alege ore parțial sau complet online. Un caz special este cu elevii din clasele I-IV. Ei nu vor purta măști la ore, ca să poată socializa."A fi prezent fizic la școală este o parte esențială a educației. În ciuda tehnologiei moderne și a tuturor avantajelor pe care le oferă, rămâne singurul mod de a obține o dezvoltare completă a copiilor și tinerilor.", a spus președintele Croației, Zoran Molanovic.